Fra omkring 1880 var hun bosatt i Kristiania, hvor hun omkring 1881 var elev ved Knud Bergsliens malerskole, og senere i 1880-årene av Erik Werenskiold. Hennes debutarbeid ved Høstutstillingen i 1885 viser en tydelig påvirkning fra sistnevte. Bildet bar tittelen «Rettnu smelder det», og viser en ung jente som er i ferd med å avfyre et skudd – ut uvanlig motiv med en sikker utførelse. Fra samme tid stammer hennes større, mer komplekse bilde «Smie i Slotsgaden». I 1880-årene malte hun også en rekke portretter.